# ПОКАНА

**ЗА УЧАСТИЕ В КОНКУРС ЗА ИЗБОР НА ВЪНШНИ ЕКСПЕРТИ-ОЦЕНИТЕЛИ**

На основание чл. 7 от Вътрешни правила за провеждане на конкурс за избор на външни оценители от СНЦ „Местна инициативна група Струма - Симитли, Кресна и Струмяни” и Заповед № 3/18.04.2019г. на Председателя на Управителния съвет,

## СНЦ „МЕСТНА ИНИЦИАТИВНА ГРУПА СТРУМА - СИМИТЛИ, КРЕСНА И СТРУМЯНИ” КАНИ ЗАИНТЕРЕСОВАНИТЕ ЛИЦА ДА УЧАСТВАТ В КОНКУРС ЗА ИЗБОР НА ВЪНШНИ ЕКСПЕРТИ-ОЦЕНИТЕЛИ НА ПРОЕКТИ ПО МЕРКИ КЪМ СВОМР

1. **Дейност на външните експерти-оценители**

Външните експерти-оценители могат да участват в Комисията за подбор на проектни предложения (КППП) като членове с право на глас, резервни членове или помощник-оценители. Членовете на КППП участват в дейността по оценка и класиране на постъпилите в срок проектни предложения, в т.ч.: проверка за административното съответствие и допустимостта, техническа и финансова оценка, класиране на подадените проектни предложения и изготвяне на оценителен доклад.

Помощник-оценителите подпомагат дейността по оценка, като дейността им се ограничава до етапите на оценка, определени в заповедта за назначаване на комисията.

Работният език в процеса на оценка е български език.

Оценката се извършва чрез ИСУН 2020.

Външните експерти-оценители, включени в състава на конкретната оценителна комисия са задължени да познават Насоките за кандидатстване по процедурата, вкл. ред за оценка на проектни предложения и вътрешните правила за работа на оценителната комисия, както и да ги спазват, да участват при провеждане на въвеждащо обучение за запознаване с начина на оценка на проектните предложения в ИСУН 2020 и присъствени заседания на КППП (ако е приложимо).

## Мерки от СВОМР, за които се набират външни експерти-оценители:

* 4.1 „Подкрепа за инвестиции в земеделски стопанства”;
* 4.2 „Инвестиции в преработка/ маркетинг на селскостопански продукти”;
* 6.4.1 „Инвестиции в подкрепа на неземеделски дейности”;
* 7.2 „Инвестиции в създаването, подобряването или разширяването на всички видове малка по мащаби инфраструктура”;
* 7.5 „Подкрепа за публично ползване в инфраструктура за отдих, туристическа информация и малка по мащаб туристическа инфраструктура”;
* 7.6 „Проучвания и инвестиции, свързани с поддържане, възстановяване и подобряване на културно и природното наследство на територията на МИГ „Струма - Симитли, Кресна и Струмяни“;
* 8.6 „Инвестиции в технологии за лесовъдство и в преработка, мобилизирането и търговията на горски продукти”;
* 20 „Създаване на местен туристически продукт, свързан с местното наследство, изделия и храни“.

## Изисквания към кандидатите за външни експерти – оценители:

* 1. **Общи изисквания за допустимостта на кандидатите:**
     1. Да не са осъждани за умишлено престъпление от общ характер с влязла в сила присъда, освен ако не са реабилитирани;
     2. Да не са лишени от правото да упражняват професия или дейност, която се отнася до областта на професионалната им компетентност;
     3. Да не са поставени под запрещение;
     4. Да не са участвали в комисия за избор на стратегии по ПРСР 2014-2020 г.;
     5. Да не заемат длъжност в Управляващия орган на ПРСР 2014-2020 г. и Държавен фонд „Земеделие” (ДФЗ);
     6. Да притежават обща компютърна грамотност, позволяваща участие в оценката на проектни предложения в изцяло електронна среда;
     7. Да са декларирали съгласие да участват при провеждане на въвеждащо обучение за запознаване с начина на оценка на проектните предложения в ИСУН 2020 и в присъствени заседания на КППП (ако е приложимо).
  2. **Изисквания, свързани с образованието и професионалната компетентност:**
     1. Да имат висше образование, завършена образователно-квалификационна степен минимум „бакалавър” и притежавана специалност съгласно Класификатора на областите на висше образование;
     2. Да имат най-малко 3 (три) години опит в съответната професионална област /в сферата на завършеното от кандидата висше образование/, и/или опит в оценяването на проекти по различни програми или оферти по процедура за обществени поръчки.
  3. **Допълнителни изисквания:**

Кандидатите за оценка на проектни предложения по мерки 4.1, 4.2, 6.4.1 и 8.6 следва да имат познания и/или професионален опит относно разработването/оценката на бизнес планове, като:

* Познанията се доказват чрез придобита квалификация или преминати обучения/изучавани дисциплини или др. подобни в посочената област;
* За наличие на професионален опит е необходимо кандидатът да докаже, че е участвал в **минимум една разработка или оценка на бизнес план.**

## Необходими документи за участие в конкурса:

* **Заявление за участие в конкурса** (по образец);
* **Автобиография** (по образец);
* **Декларация за доказване на съответствие с изискванията** по т. 3.1.1., 3.1.2., 3.1.3, 3.1.4., 3.1.5., 3.1.6., 3.1.7 (по образец);
* **Документи, доказващи съответствието с изискванията по т. 3.2.1.**: Копие, заверено с „Вярно с оригинала” и подпис на кандидата от диплома/и за завършено висше образование с образователно-квалификационна степен „бакалавър” или „магистър”;
* **Документи, доказващи съответствието с изискванията по т. 3.2.2. относно опита на кандидата в посочените в заявлението области на компетентност или в оценяването на проекти по програми или оферти по процедури за обществени поръчки:** Копия на трудова или служебна книжка или граждански договор и/или на отчети за изпълнение на дейности по граждански договори, подписани от одобряващо лице и/или други документи за доказване на най-малко **три години** опит в професионална област, свързана с конкретната процедура или в оценяването на проекти по програми или оферти по процедури за обществени поръчки;

## Документи, доказващи съответствието с изискванията по т. 3.3. (приложимо за кандидати за оценка на проекти по мерки 4.1, 4.2, 6.4.1 и 8.6) относно наличие на познания и/или професионален опит в разработването/оценката на бизнес планове: копия на трудови/служебни книжки, длъжностни характеристики, договори или заповеди за участие в оценителни комисии за оценка на проектни предложения, включващи бизнес планове, документи за придобита квалификация/преминати обучения, курсове или изучавани дисциплини, касаещи разработването или оценката на бизнес план или други еквивалентни документи.

**Важно!!!**

* Заявлението и придружаващите го документи се представят на български език;
* Документите се представят в оригинал или копия, заверени на всяка страница с думите „Вярно с оригинала” и подпис на кандидата;
* Представените копия на документи, доказващи съответствие с изискванията по т.3.2.2 и т. 3.2.3 следва да позволяват идентификация на организацията/институцията, която ги е издала (бланка, подпис, печат);
* За доказване на образованието, професионалната компетентност и опита на кандидата няма да бъдат зачитани документи с декларативен характер или информация, описана единствено в автобиографията, без да са представени съответните документи;
* Кандидатите носят отговорност за верността на заявените данни.

## Ред за провеждане на конкурса:

Конкурсът ще се проведе на два етапа, както следва:

* 1. Проверка на документите за съответствие с посочените в поканата изисквания, вкл. еднократно изискване на липсващи непълни документи;
  2. Изготвяне на списък с одобрените в резултат на проверката лица, които могат да бъдат включвани като външни експерти-оценители в състава на КППП.

Всяко постъпило в срок заявление се разглежда от Управителния съвет (УС) на МИГ „Струма - Симитли, Кресна и Струмяни” за установяване на съответствието на кандидата с обявените изисквания. За всяко заявление се попълва лист за проверка на съответствието на кандидата с обявените изисквания.

УС на МИГ взема решение за съответствие на квалификацията и професионалната компетентност на одобрените лица и изготвя списък на одобрените в резултат от проверката лица.

Списъкът на одобрените външни експерти – оценители съдържа най-малко следната информация:

* + 1. имената на експерта съгласно документ за самоличност;
    2. пощенски и електронен адрес за кореспонденция, телефон, факс и др.;
    3. придобита образователна степен и специалност;
    4. област на професионална компетентност;
    5. данни за професионална квалификация, допълнителна квалификация, ако има такава, и практическия опит, свързан със заявената професионална компетентност.

Председателят на УС на МИГ утвърждава Списъка на одобрените външни експерти - оценители, след което същият се публикува на електронната страница на МИГ „Струма - Симитли, Кресна и Струмяни” при съблюдаване на разпоредбите на Закона за защита на личните данни.

## ВАЖНО!!!

**Включването на лице в списъка с външни оценители не гарантира участието му в КППП.** Определянето на външни оценители за участие в конкретна процедура за прием на проектни предложения по мерките от СВОМР се извършва с акт (заповед) за определяне на състава на конкретна оценителна комисия съобразно предмета на мярката/процедурата и притежаваните от оценителите опит и квалификация, при спазване на принципите на недискриминация и равни възможности и в съответствие с Ред за оценка на проектни предложения на СНЦ „МИГ Струма - Симитли, Кресна и Струмяни“. Членовете на КППП трябва да притежават необходимата квалификация и професионална компетентност за изпълнение на задачите, възложени им със заповедта за назначаване. Те са длъжни да изпълняват задълженията си добросъвестно, обективно и безпристрастно, както и да пазят в тайна обстоятелствата, които са узнали във връзка със своята работа в комисията.

Те не могат:

1. да са в конфликт на интереси по смисъла на чл. 57, параграф 2 от Регламент (ЕС, ЕВРАТОМ) № 966/2012 на Европейския парламент и на Съвета от 25 октомври 2015 г. относно финансовите правила, приложими за общия бюджет на Съюза и за отмяна на Регламент (ЕО, ЕВРАТОМ) № 1605/2002 на Съвета (ОВ, L 298/1 от 26 октомври 2012 г.) с някой от кандидатите или партньорите в процедурата за предоставяне на безвъзмездна помощ;
2. да имат интерес по смисъла на Закона за предотвратяване и установяване на конфликт на интереси от предоставянето на безвъзмездна финансова помощ по конкретната процедура;
3. да са свързани лица по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с кандидат или партньор в процедурата;
4. да са лица, които се намират помежду си в йерархична зависимост.

В хода на оценителния процес по аналогия се спазват и ал. 4-9 на чл.16 от ПМС № 162 от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г.

## Към момента на сключване на договор или назначаване в КППП от външните експерти- оценители могат да бъдат изисквани допълнителни документи, доказващи декларирани обстоятелства и необходими във връзка с провеждането на процедурата за оценка на проектни предложения.

* 1. **Срок за подаване на заявленията:**

Крайният срок за получаване на заявленията е **17:00 ч. на 10.05.2018 г.**

## Начин на подаване на заявленията

Пълният пакет от документите е публикуван на сайта: [**www.mig-struma.eu.**](http://www.mig-struma.eu.)

Заявлението и приложенията трябва да бъдат представени на български език (в случай на документ, издаден в друга държава, към копието на същия да се приложи официален превод на български език).

Копията на документи трябва да са ясни и четливи.

Документите за участие в конкурса се представят в 1 (един) екземпляр на хартиен носител, подредени в папка или малък класьор.

Документите могат да бъдат подадени в офиса на МИГ „Струма - Симитли, Кресна и Струмяни”, по пощата или с куриер, но трябва да бъдат получени **преди изтичане на крайния срок на адрес**:

*п.код 2730, град Симитли, област*

*Благоевград, ул. „Христо Ботев” №27,*

*офис на Сдружение „МИГ Струма - Симитли, Кресна и Струмяни- Симитли, Кресна и Струмяни“*

*тел.за контакт 0882 444 855 /при доставка с куриер/*

## Документите следва да са поставени в запечатан плик с надпис:

**ЗА УЧАСТИЕ В КОНКУРС ЗА ИЗБОР НА ВЪНШНИ ЕКСПЕРТИ-ОЦЕНИТЕЛИ НА ПРОЕКТНИ ПРЕДЛОЖЕНИЯ КЪМ СТРАТЕГИЯТА ЗА ВОДЕНО ОТ**

**ОБЩНОСТИТЕ МЕСТНО РАЗВИТИЕ НА СНЦ „МИГ СТРУМА - СИМИТЛИ, КРЕСНА И СТРУМЯНИ”**

## Документи, приложени към поканата:

* + 1. **Приложение 1:** Заявление за участие в конкурс за избор на външни експерти - оценители – *образец;*
    2. **Приложение 2:**Декларация за обстоятелства във връзка с изискванията към участниците в конкурс за избор на външни експерти - оценители на проектни предложения по мерки от СВОМР на МИГ – Струма - Симитли, Кресна и Струмяни – *образец;*
    3. **Приложение 3:** Автобиография – *образец*;
    4. **Приложение 4 :** Контролен лист за проверка на съответствието и допустимостта на кандидатите в конкурса с обявените изисквания – *образец;*
    5. **Приложение 5:** Декларация по чл.19-20 от ЗЗЛД – *образец;*

## Документи за информация:

* + 1. Вътрешни правила за провеждане на конкурс за избор на външни експерти - оценители от Сдружение с нестопанска цел „Местна инициативна група Струма - Симитли, Кресна и Струмяни“;
    2. Класификатор на областите на висше образование и професионалните направления;
    3. Списък на професионалните области.

/Подпис и печат/

## ДИМИТРИНКА БАЙРАКОВА

## *ПРЕДСЕДАТЕЛ НА УС НА*

## *СНЦ „ МИГ СТРУМА - СИМИТЛИ, КРЕСНА И СТРУМЯНИ“*